Diari Oficial de la Generalitat Valenciana


Sumari del DOGV 4045, del 18-07-2001 (2001/6786)

Informació pública del programa de desenvolupament d'actuació urbanística integrada al polígon industrial, unitat d'execució 9, carrer de la Foia, carrer del Riu Xúquer, de Quart de Poblet.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6786


Organisme emissor
:   Agrupació d'Interés Urbanístic la Comuna

Tipus de document
:   Anunci

Informació pública del programa de desenvolupament d'actuació urbanística integrada al polígon industrial, unitat d'execució 9, carrer de la Foia, carrer del Riu Xúquer, de Quart de Poblet. [2001/Q6786]
  
L'Agrupació d'Interés Urbanístic la Foia, domiciliada a Puçol, carrer del Molí, número 146, inscrita al Registre Especial de la Conselleria d'Obres Públiques, Urbanisme i Transports amb el número 126 i amb el codi d'identificació fiscal J65052533, ha formulat, en la unitat d'execució 9 del Pla General d'Ordenació Urbana de Quart de Poblet, un programa d'actuació integrada a l'empara de l'article 48 de la Llei 6/1994, de 15 de novembre, i fa saber a tots els possibles interessats i sotmet a informació pública, de conformitat amb l'article 48.1.c i 46.3 de la Llei Reguladora de l'Activitat Urbanística:
  
1. Que amb data 24 de maig de 2001, ha presentat davant l'Ajuntament de Quart de Poblet un programa per al desenvolupament d'actuació integrada que conté alternativa tècnica i projecte d'urbanització, a fi de desenvolupar i executar les obres d'urbanització dels terrenys que s'hi detallen i que comprén la unitat d'execució número 9 del Pla General d'Ordenació Urbana de Quart de Poblet.
  
2. L'alternativa tècnica i els documents que l'acompanyen s'han protocol·litzat a la Notaria de la senyora Carmen Moroder Tomás a Quart de Poblet, avinguda de Sant Onofre, 59, 2n, 2a.
  
3. Dins del termini de 20 dies, des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer a la notaria indicada, en horari de 10.00 a 14.00 hores, i obtenir una còpia de l'acta que conté l'alternativa tècnica i la documentació complementària o sol·licitar-ne l'exhibició.
  
4. També, i dins del termini de 20 dies esmentat, podran presentar-se al·legacions o alternatives tècniques que pretenguen competir amb l'exposada al públic, sense perjudici del dret a pròrroga establit en la Llei Reguladora de l'Activitat Urbanística.
  
5. Una vegada finalitzat el termini indicat, en els cinc dies següents podran presentar-se en plica tancada a l'Ajuntament de Quart de Poblet proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat aquest termini tindrà lloc l'obertura de pliques.
  
6. Els estatuts i acords socials de l'Agrupació d'Interés Urbanístic la Foia es troben també dipositats a la notaria i a l'ajuntament, per als propietaris que s'hi vulguen adherir, de conformitat amb l'article 10 dels estatuts.